 SAA nne zilitumika kufanya upasuaji wa askofu wa Jimbo Kuu la Dar es Salaam Mhashamu, Thadeus Rhwai'chi ambae ameruhusiwa Jana kutoka hospitali taasisi ya mifupa (Moi) alikokua amelazwa kwa wiki mbili. Askofu Rhwai'chi alikua na tatizo la kuvuja damu kwenye ubongo ikiwa ni pamoja na damu kuganda katika ubongo. Akizungumza baada ya kumruhusu kutoka hospitali, Profesa Joseph Kahamba ambae ni mtaalamu wa upasuaji wa mgongo, ubongo na mishipa ya fahamu aliyeongoza upasuaji huo anasema, askofu Rhwai'chi ambae awali alifanyiwa upasuaji KCMC alimpokea akiwa na hali mbaya, hata hivyo Kama Madaktari wamefanya kwa sehemu yao na Mungu kafanya sehemu yake ya uponyaji.Kwa upande wa askofu Rhwai'chi akizungumza katika mkutano huo alisema "Namshukuru Mungu kunipa fursa nyingine ya kuwa hai, Namshukuru kwa zawadi ya Madaktari aliyonipa, nilikuja hapa sijitambui, huduma niliyopata natamani kila mtanzania anayefika hapa aipate," alisema na kuong " Nawaombea baraka wataalamu wetu, naishukuru serikali kwa kunipa feva nisiyostahili, Mungu amsaidie Rais Magufuli adumu katika kazi yake kwa Ustawi wa taifa letu,"alisema askofu Rhwai'chi.